Moderna เผยวัคซีนต้านโควิดมีประสิทธิภาพมากกว่า 94.5% - FINNOMENA
Moderna รายงานผลเบื้องต้นของการทดลองวัคซีน COVID-19 ระยะที่สามว่ามีประสิทธิผลถึงร้อยละ 94.5 ของกลุ่มผู้เข้าร่วมทดลองรับวัคซีนกว่าสามหมื่นราย 
17 พ.ย. 2563

Moderna รายงานผลเบื้องต้นของการทดลองวัคซีน COVID-19 ระยะที่สามว่ามีประสิทธิผลถึงร้อยละ 94.5 ของกลุ่มผู้เข้าร่วมทดลองรับวัคซีนกว่าสามหมื่นราย 
นอกจากนี้ยังพบกว่าส่วนใหญ่ของกลุ่มผู้เข้าร่วมทดลองที่กลับมาติดเชื้อจำนวน 95 รายนั้นเป็นผู้ที่ได้รับวัคซีนหลอก (placebo) เป็นหลัก
ทาง Moderna ประเมินว่าผลการทดสอบระยะที่สามที่สมบูรณ์นั้นจะพร้อมในช่วงปลายเดือนนี้หลังจากที่ผ่านพ้นช่วงเวลาเฝ้าติดตามทั้งสิ้นสองเดือน และจะทำให้บริษัทสามารถยื่นขอผลิตวัคซีนแบบฉุกเฉินได้ในต้นเดือน ธ.ค. 
ซึ่งหากทั้ง Pfizer และ Moderna สามารถขอใบอนุญาตผลิตในกรณีฉุกเฉินได้ก็คาดว่าจะทำให้มีวัคซีนกว่า 40 ล้านโดสที่เพียงพอกับการฉีดให้กลุ่มเสี่ยงรวม 20 ล้านคนในสหรัฐฯ ภายในสิ้นปีนี้ 
ที่มา : https://www.cnbc.com/2020/11/16/moderna-says-its-coronavirus-vaccine-is-more-than-94percent-effective.html
แท็ก:
แชร์บทความ: